Letisko Burgas

Letisko Burgas alebo staršie Sarafovo (IATA: BOJ, ICAO: LBBG; ) je letisko na juhovýchode Bulharska a druhé najväčšie letisko v krajine. Od Burgasu je vzdialené takmer  juhovýchodne, v mestskej časti Sarafovo. Medzi letiskom a centrom mesta sa nachádza Atanasovsko jazero.

Letisko Burgas má štvrtú najdlhšiu runway na Balkáne () po letisku v Aténach, Sofii a v Belehrade. Letisko má dobrú dostupnosť na všetky druhy dopravy. V roku 2012 vybavilo letisko 2 356 865 cestujúcich, čo predstavuje 5,7 % nárast v porovnaní s 2 229 045 cestujúcich v roku 2011.

História letiska 
Dňa 27. júna 1927 sa francúzska spoločnosť CIDNA (teraz súčasť spoločnosti Air France) rozhodla vybudovať pri ploche letiska v Burgase rozhlasový vysielač a podpísala zmluvu s bulharskou vládou o jeho použití. V zmluve sa písalo, že zamestnanci letiska v Burgase musia mať bulharské občianstvo.

Dňa 29. júna 1947 sa uskutočnil prvý let. Spoločnosť Balkan Bulgarian Airlines začala prevádzkovať vnútroštátne lety medzi Burgasom, Plovdivom a Sofiou. V rokoch 1950 až 1960 prebehlo rozšírenie a modernizácia letiska, pribudla betónová dráha. V roku 1970 získalo letisko titul "medzinárodné letisko" a lietalo sa sem zo 45 destinácií.

V súčasnej dobe je letisko v Burgase hojne využívané zväčša v letných mesiacoch, vďaka rastúcemu záujmu o cestovný ruch v Bulharsku. Letisko je už zastarané a potrebuje nemalé investície do rozšírenia a modernizácie. V júni 2006 bulharská vláda dlhodobo prenajala letiská v Burgase a vo Varne spoločnosti Fraport AG Frankfurt Airport Services Worldwide na 35 rokov pod podmienkou, že investície budú vyššie ako 500 miliónov eur.

Fraport bude spolupracovať so spoločnosťou BM Star. Fraport zaplatí 60 % z investície, čo predstavuje sumu 403 miliónov eur po dobu 35 rokov. Rekonštruovať sa budú terminály a dráha, nakúpia sa nové vozidlá a ďalšie potrebné zariadenia.

Dňa 18. júla 2012 na letisku explodovala nálož v autobuse, ktorý prepravoval skupinku izraelských turistov. Pri výbuchu zahynulo 7 ľudí a zranilo sa ďalších 32. Išlo o teroristický útok.

Vybavenie

Terminály 
V súčasnosti sa na letisku nachádzajú dva terminály, príletový a odletový terminál. Prvý z nich bol vybudovaný v roku 1950 a druhý o 40 rokov neskôr, v roku 1990. V oboch termináloch sa nachádzajú kaviarne, fast-food reštaurácie, zmenárne, duty-free obchody, VIP a zamestnanecké miestnosti.

Rozšírenie 
V decembri 2011 začali stavebné práce na novom termináli. Nový terminál bude mať rozlohu , kapacitu 2 700 000 cestujúcich a 31 check-in okienok. Navrhovaný a budovaný je tak, aby sa jeho kapacita mohla pri ďalšom rozšírení zväčšiť. Jeho výstavba by mala byť dokončená v zime roku 2013.

Aerolínie a destinácie 

Letisko Burgas vybavuje vnútroštátne a medzinárodné lety do cca 130 destinácií v 58 krajinách sveta. Lieta sem viac ako 72 bulharských a zahraničných leteckých spoločností. Najrušnejšia sezóna na letisku je od konca apríla do začiatku októbra.

Pravidelné a sezónne linky

Charterové linky

Nákladná doprava

Štatistické údaje

Doprava

Autobus 

Linka č. 15: autobusová zastávka sa nachádza pri vchode do areálu letiska. Linka začína a končí na južnej stanici v Burgase.

Taxi 
Taxíky sa nachádzajú v prednej časti pred príletovým terminálom. Jazda taxíkom od letiska do Burgasu trvá približne 15 minút.

Parkovanie 

Cestujúci a návštevníci, ktorí prídu na letisko v Burgase so svojím motorovým vozidlom môžu využiť spoplatnené parkovisko, ktoré sa nachádza v bezprostrednej blízkosti hlavnej budovy terminálu. Parkovisko so 199 parkovacími miestami je k dispozícii 24 hodín denne.

Galéria

Iné projekty

Zdroj 

Letiská v Bulharsku
Letecká doprava v Bulharsku
Burgas (oblasť)